text: [{"text_idx": "#000004", "text": "1. Deebisaa gababduu1.1. Namni garbuu oomishu, garbuu isaa warshaa biqilaatiif gurguruun akkami?1.2. Uffata Haraama tahe gurguruun akkami?2. Deebisaa Ulamaa\u2019ii Biyya Alaa2.1. Biiraa Alkoolii hin qabne (Soofii) dhuguun hayyamamaa?2.2. Soorata wayta bilcheessan Farshoon (Wine) itti naqame nyaachuun akkami?3. Biiraan aalkoolii hin qabne (Soofiin) maaliif haraama tahe?4. Guduunfaa"}, {"text_idx": "#000005", "text": "1.1. Namni garbuu oomishu, garbuu isaa warshaa biqilaatiif gurguruun akkami?1.2. Uffata Haraama tahe gurguruun akkami?"}, {"text_idx": "#000006", "text": "2.1. Biiraa Alkoolii hin qabne (Soofii) dhuguun hayyamamaa?2.2. Soorata wayta bilcheessan Farshoon (Wine) itti naqame nyaachuun akkami?"}, {"text_idx": "#000007", "text": "Gaafii: Obboleessi kiyya warshaa biqilaa keessa dalaga. Warshaan biqilaa kun ammoo biqila qopheessee warshaa biraatiif gurgura. Warshaan biiraatis dhugaatii nama macheessu oomishee magaalaaf dhiheeysa. Dhaabbata kana keessa dalaguun akkamitti laallama?"}, {"text_idx": "#000008", "text": "Dhaabbata kana keeysa dalaguun akka shari\u2019aa islaamaatti dhoorkaadha. Dhaabbata Farshoo oomishu, dhaabbata booyyee qalee foon isaa guruguru fi dhaabbata dalagaa haraamaa hojjatu hunda waliin hojjachuun haraama."}, {"text_idx": "#000009", "text": "Namni garbuu oomishu, garbuu isaa warshaa biqilaatiif gurguruun akkami?"}, {"text_idx": "#000010", "text": "Kunis haraama taha. Biqilli maaliif barbaadama? Gaafii jettu yoo if gaafanne deebisaa ni arganna. Biqilli waan nyaattamuu miti. farshoo oomishuuf oola. Dalagaan warshaa biqilaa warra biiraa oomishuuf haala mijeessuudha. Biqila achitti qopheessanii warshaa biraatti gurguran. Warshaan biiraa biqila san bitatee biiraa ittiin oomishee magaalaaf dhiheessa. Kanaafuu namni garbuu oomishu tokko garbuu isaa ummata soorataaf fayyadamutti gurguruu qaba malee, warshaa biqilaatti gurguruu hin qabu. Haaluma wal fakkaatuun warra Araqee, Farshoo fii waan nama macheessu ka biroo oomishuttis gurguruun dhoorkaadha."}, {"text_idx": "#000011", "text": "Dhimma Farshoo kanarratti namni dalagaa farshoon wal qabatu hojjate hundi abaaramee jira. Ka baate, kan gama isaa baatan, ka cuunfee baasu, kan isaaf jecha cuunfan, ka dhugu, Kan namaaf kennee nama obaasuufi walumaa galatti namni dhimma farshoo keessaa qooda qabu hundi shari\u2019aa islaamaa keessatti abaaramaadha."}, {"text_idx": "#000012", "text": "Waan nyaataafi dhugaatiin wal qabatu, kan shari\u2019aan dhoorgite kamuu, haaluma kamiinuu irratti hirmaatanii haala mijeessuun dhoorkaadha. Garuu waan uffataniin wal qabatee hukmii addaatu jira."}, {"text_idx": "#000013", "text": "Uffata Haraama tahe gurguruun akkami?"}, {"text_idx": "#000014", "text": "Uffannaa Shari\u2019aan haraama gudhe kan Muslimaaf hin hayyamamne magaalaaf dhiheeysanii gurguruun hayyamamaadha. Fakkeenyaaf gurdii qonxola/gabaabaa uffachuun dubartiin islaamaatiif dhoorkaadha. Garuu namni Muslimaa tokko uffata kana magaalaaf dhiheeysee gurgurachuu mirga qaba. Hariira uffachuun dhiira Muslimaa irratti haraama. Dubartiif ammoo hayyamamaadha. Dhiirri Muslimaa tokko Dukkaana uffataa yoo qabaate, huccuu hariiraa dhiira kiristaanaatti gurgurachuu mirga qaba. Uffachutu isarratti haraam tahe malee gurgurachuun hayyamamaadha. Kana shari\u2019atu hayyame. Ammoo waan nyaatanii dhugan kan shari\u2019aan haraam godheefi, waan shirkitti nama geessu kan akka Taabotaa gurguruun haraama."}, {"text_idx": "#000016", "text": "Bu\u2019aa duniyaa xiqqoof jedhanii aakhiraa ofii balleessuun hin barbaachisu. Namni muslimaa hundi duniyaa haraamaan wal qabattu hunda ofirraa eeguu qaba. Qabeenya Ribaan walitti laaqamu, qabeenya zinaa irraa argamu, kan farshoo irraa argamu fi horii waan haraama taheen wal qabatu hunda ofirraa eeguu barbaachisa."}, {"text_idx": "#000017", "text": "Biiraa Alkoolii hin qabne (Soofii) dhuguun hayyamamaa?"}, {"text_idx": "#000018", "text": "Akka bu\u2019uuraatti nyaataafi dhugaatiin hundi halaala. Warra shari\u2019aan haraam godhe malee. Dhugaatiiwwan shari\u2019aan haraam godhe keessaa tokko farshoodha. Wanti farshoo xiqqoos taatu of keessaa qabu hundi haraama. Dhugaatiin yoo kubbaayyaa tokko dhugan nama hin macheessine, kan yoo litira 2 ykn 3 dhugan nama macheessu tahus haraama. Yoo guddaa dhugan nama macheessee yoo xiqqaa dhugan nama macheessuu dhabuun halaal hin godhu. Rasuulli (SAW) \u201cWanti nama macheessu xiqqaafi guddaanis hundi haraama.\u201d jedhan."}, {"text_idx": "#000019", "text": "Soorata wayta bilcheessan Farshoon (Wine) itti naqame nyaachuun akkami?"}, {"text_idx": "#000020", "text": "Warri lixaa tooftaa nyaata ittiin bilcheessan tokko fidee jira. sunis dhugaatii Waayin (Wine) jedhamu akka zayitaatti nyaata bilchaataa jirutti naquudha. Dhama nyaaataa tolchuuf jecha. Dhugaatii Wine jedhamu itti naqanii waliin bilcheessan."}, {"text_idx": "#000021", "text": "Akka namoonni tokko tokko amananitti; Farshoon ibidda guddaa hin danda\u2019u. yoo ibiddatti naqanii bilcheessan wanti nama macheessu keessaa bada. Kanaafuu nyaata farshoon (Wine) itti naqamee bilcheeffame nyaachuun rakkoo hin qabu jedhanii amanan. Kun garuu guutumatti dogongora. Farshoon hundi akka hundattuu haraama. Feetu ibiddaan bilcheessitus, feetu firiija galchitee akka cabbiitti goggoysitus farshoon farshoma. Wanti farshoo halaal godhu hin jiru. Waan farshoon tuqe guutumatti irraa fagaachuu barbaachisa."}, {"text_idx": "#000022", "text": "Biiraan aalkoolii hin qabne (Soofiin) maaliif haraama tahe?"}, {"text_idx": "#000023", "text": "Garaagarummaan inni biiraa birootiin qabu qabiyyee alkooliiti. Biiraan nama macheessu alkoolii dhibbentaa 1.2% qaba. Biiraan alkoolii hin qabu jedhamee gurguramu ammoo alkoolii dhibbentaa 0.05% qaba. Haa xiqqaatu malee hammi muraasni keessuma jira. kanaafuu biiraa alkoolii hin qabu jedhamee gurguramus dhuguun haraama taha."}, {"text_idx": "#000024", "text": "Qonnaan bulaan garbuu oomishu warra soorataaf barbaadutti haa gurguratu. warshaa biqila oomishuu fi nama mana farshoo qabu kan garbuu farshoon oomishuuf barbaadutti gurguruu haa dhiisu. nama eenyummaan isaa hin beekamnee fi nama gabaa keessa taa\u2019ee midhaan bitutti gurguruun rakkoo hin qabu. wanti dhoorgamaa tahe nama beekamaa farshoo oomishuufi, dhaabbata farshoo oomishutti gurguruudha. Namni tokko oomisha jalqabuun duratti bakka itti gurguratus dursee yaaduu qaba. Garbuu kana warshaa biqilaa geessee gurguradha jedhee karoorfatee facaasuu hin qabu. Waan farshoon wal qabatu hunda irraa fagaachuun dirqama."}, {"text_idx": "#000025", "text": "October 24, 2022 at 9:16 pmAs wr wb galatoomaa jzkReply"}, {"text_idx": "#000026", "text": "As wr wb galatoomaa jzk"}, {"text_idx": "#000027", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}]